**Tájékoztató a közérdekű adat megismerése iránti igény teljesítéséről**

Az adatigénylő jogosult a közfeladatot ellátó büntetés-végrehajtási szerv által kezelt közérdekű adatok megismerésére. A közérdekű adatok igénylését az információs önrendelkezési jogról és az információszabadságról szóló 2011. évi CXII. törvény, míg az igényelt közérdekű adat teljesítéséből eredő költségeket és költségtérítés mértékét a 301/2016. (IX. 30.) Korm. rendelet szabályozza.

Az adatigénylést bárki szóban, írásban vagy elektronikus úton nyújthatja be a közfeladatot ellátó szervhez, megjelölve a közérdekű adat igénylés jellegét.

Az adatigénylés benyújtása lehetséges a 2471 Baracska, Annamajor Pf. 13. levelezési címen, a baracska.uk@bv.gov.hu elektronikus levelezési címen, valamint E-Papír https://epapir.gov.hu/ útján is.

Az adatigénylő nevén és levelezési vagy elektronikus levelezési címén felül más adatok megadására nem köteles. Az adatigénylő az igényelt adatok körén túl a kérelmében megjelölheti a teljesítés formáját, illetve módját.

A közfeladatot ellátó szerv köteles megválaszolni az adatigénylést. A válasznak tartalmaznia kell az igényelt közérdekű adatot, vagy meg indokolni kell, hogy a kért adat milyen okból nem adható ki.

Általánosságban az adatigénylésnek az adatkezelőnek legfeljebb 15 napon belül eleget kell tennie. Ez a határidő indokolt esetben csak egy alkalommal, 15 nappal hosszabbítható meg az adatigénylő értesítése mellett.

Az adatigénylés beérkezésétől számított 15 napon belül az adatigénylőt arról tájékoztatni kell, ha az adatigénylés teljesítése az adatkezelő részéről költséggel jár, a költségtérítés összegéről (az igényelt adatot tartalmazó adathordozó költsége, az adathordozó kézbesítési költsége), valamint az adatigénylés teljesítésének a másolatkészítést nem igénylő lehetőségeiről.

A közérdekű adat megismerésére vonatkozó igény elutasítása vagy a teljesítési határidő eredménytelen eltelte esetén, valamint az adatigénylés teljesítéséért adatkezelő által megállapított költségtérítés mértékének felülvizsgálata céljából az adatigénylő jogosult bírósághoz fordulni.

Az adatkezelő jogsértése esetén az adatigénylő fordulhat a Nemzeti Adatvédelmi és Információszabadság Hatósághoz.